**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 12.09.2019 г., ПРОТОКОЛ № 9**

 **ПО ТОЧКА ЕДИНАДЕСЕТА**

**Предложение относно разрешение за изработване на Подробен устройствен план /ПУП/ - план за регулация и план за застрояване за поземлен имот с идентификатор 03513.517.1 по КК и КР на с. Белица, община Трявна с цел отреждане на имота „за производствена и складова дейности“.**

**Вносител: Кметът на общината**

**Р Е Ш Е Н И Е № 130**

На основание чл. 21, ал.1, т.11 от ЗМСМА, във връзка с чл. 124а, ал.1 и чл.124б ал.1 от ЗУТ, Общински съвет - Трявна

 **Р Е Ш И:**

1. Разрешава изработване, чрез възлагане от заинтерeсуваните лица, на Подробен устройствен план – план за регулация и план за застрояване за поземлен имот с идентификатор 03513.517.1 по КК и КР на с.Белица, общ. Трявна, с цел отреждане на имота „за производствена и складова дейности”.

 Изработването на ПУП да се извърши при спазване на следните условия:

- Обхват на плана – поземлен имот с идентификатор 03513.517.1 по КК и КР на с.Белица, общ. Трявна и съседните му поземлени имоти;

- ПУП да се изработи като – план за регулация и план за застрояване;

- ПУП да бъде съобразен с разпоредбите на ЗУТ, Наредба № 7 за правила и нормативи за устройство на отделните видове територии и устройствени зони, Наредба № 8 за обема и съдържанието на устройствените планове, както и всички специализирани законови и подзаконови актове, касаещи устройството на територията;

 - ПУП - план за регулация и план за застрояване да се изработи при условията на чл. 109, ал. 1 и чл. 110, ал.1, т. 1 от ЗУТ.

2. Одобрява задание за изработване на Подробен устройствен план – план за регулация и план за застрояване за поземлен имот с идентификатор 03513.517.1 по КК и КР на с.Белица, общ. Трявна с цел отреждане на имота „за производствена и складова дейности”.

Прието с 11 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**